WORK แรงไม่หยุด! บวกต่ออีก 8% โบรกฯ ปรับประมาณการณ์กำไรเพิ่ม
WORK แรงไม่หยุด! บวกต่ออีก 8% ล่าสุด ณ 10.31 น. อยู่ที่ 79.50 บาท บวก 6 บาท หรือ 8.16% สูงสุดที่ 80 บาท ต่ำสุดที่ 75.50 บาท ด้วยมูลค่าซื้อขาย 376.56 ล้านบาท ด้าน โบรกฯ ปรับประมาณการณ์เพิ่ม-อัพราคาเป้าหมายเป็น 84 บาท รับผลบวกรายได้โฆษณาโตเกินคาด
1 ก.ย. 2560

ผู้สื่อข่าวรายงานว่า บริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK ล่าสุด ณ 10.31 น. อยู่ที่ 79.50 บาท บวก 6 บาท หรือ 8.16% สูงสุดที่ 80 บาท ต่ำสุดที่ 75.50 บาท ด้วยมูลค่าซื้อขาย 376.56 ล้านบาท ขณะที่ดัชนีตลาดหุ้นโดยรวมบวก 0.37%

โดยราคาหุ้น WORK ปรับตัวเพิ่มขึ้นติดต่อกันเป็นวันที่ 2 นับตั้งแต่ราคาเปิดอยู่ที่ 70.50 บาท เมื่อวันที่ 31 ส.ค.60
ขระที่บล.ไอร่า ระบุในบทวิเคราะห์ แนะนำ “ซื้อ” WORK โดยปรับเพิ่มราคาเป้าหมายเป็น 84 บาทต่อหุ้น จาก 71.50 บาทต่อหุ้น พร้อมทั้งปรับเพิ่มประมาณการกำไรในปี 60 ขึ้น 50% เพื่อสะท้อนรายได้ค่าโฆษณาที่เติบโตเกินคาด
โดยรายได้จาก Digital Media ของ WORK ในช่วงไตรมาส 2/60 เพิ่มขึ้นกว่า 426% เทียบช่วงเดียวกันของปีก่อน จากผู้ติดตามที่เพิ่มอย่างมากทาง Social Media ต่างๆ ทั้งทาง  Youtube และ Facebook
ทั้งนี้มองว่านทุนการดำเนินงานที่ค่อนข้างต่ำ และการพัฒนากลยุทธ์การขายอยู่เสมอ จะส่งผลให้รายได้จากทาง Digital Media สามารถเติบโตได้อย่างต่อเนื่อง และเป็นอีกหนึ่งปัจจัยสำคัญที่ผลักดันผลการดำเนินงานของ WORK ให้สามารถเติบโตได้อย่างแข็งแกร่ง
นอกจากนี้ยังคาดว่ากำไรสุทธิของ WORK ในปี 60 ที่ 1085 ล้านบาท หรือคิดเป็นกำไรต่อหุ้นที่ 2.58 บาท มองราคาขายโฆษณาเติบโตต่อเนื่องในครึ่งหลังปี 60 จากการออกอากาศรายการยอดนิยม “The Mask Singer” Season ใหม่และรายการใหม่ “X-Factor” ที่มีเรทค่าโฆษณาอยู่ในระดับสูงได้ต่อเนื่อง รวมถึงรายได้ช่องทาง Online ที่ยังคงเติบโตอย่างแข็งแกร่ง ประกอบกับการควบคุมค่าใช้จ่ายต่างๆได้อย่างมีประสิทธิภาพ